Cuneiform Tablet Kt h/k 40 (Sever 1998 531)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-na-su-en₆ ù a-mur-DINGIR a-na a-mur-DINGIR qí-bi-ma um-ma PÚZUR.IŠTAR-ma a-ni-ša-am ta-li-kà-ma 14 ma-na AN.NA-kà tù-ub-lam-ma a-na AN.NA-ka 20 ma-na.TA URUDU SIG₅ a-di-na-kum a-ḫa-ma 26 ma-na URUDU SIG₅ ki-ma 0.33333 ma-na KÙ.BABBAR a-dí-na-kum 0.33333 ma-na KÙ.BABBAR i-na wa-aḫ-šu-ša-na i-dí-ší i-dí-na-kum iš-té-ni-iš 0.66666 ma-na KÙ.BABBAR um-ma a-na-ku-ma a-na a-ḫa-tí-kà dí-in um-ma a-ta-ma 1 ma-na KÙ.BABBAR a-na a-ḫa-tí-a a-lá-ak-ma a-da-ší-im a-ta ki-ma lé-mu-in a-wi-lim té-pu-ší-ma KÙ.BABBAR a-dí u₄-mì-im a-nim la ta-dí-ší-im ú e-na-ni ša ma-lá tal-qí um-ma a-ta-ma KÙ.BABBAR um-mì-i ta-aṣ-ba-at mì-nam a-na um-mì-kà ḫa-bu-lá-ku ú a-i-am té-er-ta-ku-nu ša a-na ṣé-ri-a tù-ta-e-ra-ma la-pá-al a-ḫi a-ta ki-ma a-na-ku ag-me-lu-kà a-ta e-né-en lá-dí-šu KÙ.BABBAR a-na a-ḫa-tí-kà dí-in lá da-ga-lá-ší-im